***ตาเร ซะมีน ปะร์*** (ฮินดี: तारे ज़मीन पर, อักษรโรมัน: *Taare Zameen Par*; แปลว่า ดวงดาวบนพื้นโลก) หรือชื่อไทย ***ดวงดาวเล็ก ๆ บนผืนโลก*** (อังกฤษ: Like Stars on Earth) เป็นภาพยนตร์ดรามาภาษาฮินดี ออกฉายในปี ค.ศ. 2007 ผลิตและกำกับโดย อามิร์ ข่าน นำแสดงโดยอามิร์ ข่าน, ทรรศีล สผารี, ตนัย เฉทะ, วิปิน ศรรมา และ ฏิสกา โจปรา ภาพยนตร์บอกเล่าชีวิตและจินตนาการของ อิศาน (ฮินดี: इशान, Ishaan; รับบทโดยสผารี) เด็ชายวัยเก้าขวบที่มีพรสวรรค์ทางศิลปะ แต่ด้วยผลการเรียนที่แย่ทำให้พ่อแม่ส่งเขาไปเรียนในโรงเรียนประจำ ที่ซึ่งครูศิลปะคนใหม่ นิกุมภ์ (ฮินดี: राम शंकर निकुम्भ, Nikumbh; รับบทโดยข่าน) สงสัยว่าอิศานป่วยด้วยโรคดิสเล็กเซีย และช่วยให้เขาก้าวผ่านโรคดังกล่าวได้

ภาพยนตร์ออกฉายในประเทศอินเดียครั้งแรกเมื่อวันที่ 21 ธันวาคม 2007 และประสบความสำเร็จในแง่ของรายได้ โดยทำเงินได้ 1.35 พันล้านรูปีอินเดียจากการออกฉายทั่วโลก และได้รับการวิจารณ์ไปในทางบวก ได้รับการชื่นชมทั้งแง่ของเนื้อเรื่อง บทละคร การกำกับ ดนตรีประกอบ และการแสดง นอกจากนี้ภาพยนตร์นี่ยังมีส่วนในการกระตุ้นการรับรู้ของโรคดิสเล็กเซียในอินเดีย

บทบาท
-----

* ทรรศีล สผารี รับบท อิศาน นันทกิโศร อวัสถี (Ishaan Nandkishore Awasthi) บุตรของมายา และนันทกิโศร
* อามิร์ ข่าน รับบท ราม ศังกระ นิกุมภ์ (Ram Shankar Nikumbh) ครูศิลปะโรงเรียนมัธยมนิวอีรา
* ฏิสกา โจปรา รับบท มายา อวัสถี (Maya Awasthi) มารดาของอิศาน และ โยหาน
* วิปิน ศรรมา รับวท นันทกิโศร อวัสถี (Nandkishore Awasthi) บิดาของอิศาน และ โยหาน
* ตนัย เฉทะ รับบท ราชัน ทโมทรัน (Rajan Damodran) เพื่อนรักของอิศานที่โรงเรียนประจำ
* สเจต เอนจิเนียร์ รับบท โยหาน นันทกิโศร อวัสถี (Yohaan Nandkishore Awasthi) พี่ชายของอิศาน
* คิริชา โอก รับบท ชพีน ข่าน (Jabeen Khan) เพื่อนร่วมงานของราม
* เอ็มเค ไรนา รับบท ครูใหญ่โรงเรียนประจำ
* เมฆนา มาลิก รับบทครูวิกตอเรีย ที่โรงเรียนเซนต์อันโทนี
* โสนาลี สัจเทพ รับบทครูไอรีน ที่โรงเรียนเซนต์อันโทนี
* ลลิตา ลัชมิ รับบทเป็นตัวเอง

การผลิต
-------

### การพัฒนา

ทีมสามีภรรยา อโมเล คุปเต และ ทีปะ ภติยา (Deepa Bhatia) พัฒนาเนื้อเรื่องที่ต่อมากลายมาเป็นเนื้อเรื่องของภาพยนตร์เรื่องนี้ เพื่อใช้งานสำหรับทำความเข้าใจว่าทำไมเด็กบางคนไม่สามารถเข้าได้ดีกับระบบการศึกษาแบบทั่วไป การทำงานของทั้งสองเริ่มต้นจากเรื่องสั้นที่พัฒนามาเป็นบทภาพยนตร์โดยใช้เวลากว่าเจ็ดปี ภติยากล่าวในบทสัมภาษณ์กับ *เดอะฮินดู* ว่าเธอได้รับแรงบัดาลใจแรกเริ่มมาจากชีวิตวัยเด็กของผู้ผลิตภาพยนตร์ชาวญี่ปุ่น อากีระ คุโรซาวะ ซึ่งมีผลการเรียนแย่ในสมัยเรียน เธอระบุว่าจากตอนหนึ่งในชีวประวัติของคุโรซาวะ ซึ่งเขาเริ่มมีผลการเรียนดีขึ้นหลังพบกับครูศิลปะที่ให้ความใส่ใจกับเขา กลาบมาอป็นแรงบันดาลใจของเธอว่า "ครูคนหนึ่งสามารถเปลี่ยนแปลงชีวิตของนักเรียนคนหนึ่งได้"

ภาพยนตร์เรื่องนี้เป็นประสบการณ์การแสดงควบคู่กับการกำกับภาพยนตร์ครั้งแรกของข่าน เขายอมรับว่าการเปลี่ยนผ่านนี้ท้าทาย และระบุว่าแม้เขาอยากจะกำกับภาพยนตร์มาโดยตลอด แต่การกำกับภาพยนตร์ถือเป็นเขตแดนใหม่สำหรับเขา ข่านระบุว่าชื่อของภาพยนตร์มาจากว่าภาพยนตร์นี้เป็นมุมมองสำหรับเด็กที่มีความบกพร่อง ชื่อของภาพยนตร์ให้ความรู้สึกในเชิงบวก "เด็กทุกคนล้วนพิเศษและมหัศจรรย์ เหมือนกับดวงดาวบนพื้นโลก" ซึ่งกลายมาเป็นชื่อของภาพยนตร์

### การถ่ายทำ

การถ่ายทำหลักดำเนินในประเทศอินเดีย กินระยะเวลา 5 เดือน ข่านใช้เวลาสองวันแรกหมดไปกับการกำกับบล็อกกิงสำหรับฉากแรกที่จะถ่ายทำ ซึ่งคือฉากที่อิศานเดินกลับบ้านจากโรงเรียน ข่านเชื่อว่าผู้ชมไม่ควรจะรับรู้ได้ว่ามีกล้องอยู่ จึงเลือกวิธีการถ่ายแบบง่ายซึ่งมีกาาขยับกล้องค่อนข้างน้อย

ฉากเปิดของภาพยนตร์ถ่ายทำในสถานที่จริงที่ฃฟิล์มซิตี มุมไบ ฉากฝันร้ายที่อิศานฝันว่าพลัดหลงจากมารดาที่สถานีรถไฟ ถ่ายทำที่ฉากถ่ายทำภาพยนตร์ถาวรสำหรับสถานีรถไฟในมุมไบ

ฉากโรงเรียนทั้งหมดถ่ายทำในสถานที่จริง โดยโรงเรียนแรกของอิศานนั้น ทีมงานมองหาโรงเรียนในมุมไบที่ให้อารมณ์ "กดขี่" เพื่อให้เกิดความรู้สึก "หนักหน่วงในโรงเรียนในมหาคร" และได้เลือกถ่ายทำที่โรงเรียนเซนต์เซเวียร์ (St. Xavier's School) เนื่องจากโรงเรียนตั้งอยู่บนถนนหลัก การถ่ายทำดำเนินไประหว่างสุดสัปดาห์เพื่อลดเสียงพื้นหลังที่รบกวนการถ่ายทำ ในตอนที่ถ่ายทำฉากอิศานถูกไล่ออกจากห้องเรียนในตอนต้นของภาพยนตร์นั้นตรงกับวันที่มีการจัดมุมไบมาราทอนพอดี ทีมงานใช้การติดแผ่นอะคริลิกใสบนหน้าต่างของห้องเรียนเพื่อช่วยลดทอนเสียงจากงานมาราทอน โรงเรียนมัธยมนิวอีราในปัญจคนิ ใช้ถ่ายทำเป็นโรงเรียนประจำของอิศาน ส่วนบ้านหลังเล็กของอิศานถ่ายทำในนิคมไมซอร์ เมืองเจมพูร์

### นักแสดงเด็ก

มีนักเรียนจริง ๆ เข้าแสดงตลอดทั้งเรื่อง ข่านยังให้เครดิตความสำเร็จของภาพยนตร์ว่ามาจากเด็กเหล่านี้ และข่านเองยังได้รับความนิยมอย่างมากในบรรดาเด็ก ๆ นอกจากนี้ ข่านยังให้ความสำคัญอย่างมากต่อความต้องการของเด็ก ๆ ในวันต่อวัน และทุ่มเทอย่างมาก ทีมงานยังมีส่วนร่วมในการหาอะไรให้เด็ก ๆ ทำโดยไม่เบื่อตลอดการถ่ายทำ ผู้ประสานงานของโรงเรียนมัธยมนิวอีรา ดักลาส ลี (Douglas Lee) มองว่าประสบการณ์ที่ให้นักเรียนเข้าร่วมแสดงด้วยนี้ไม่เพียงแต่ช่วยสอนให้เด็ก ๆ รู้จักความอดทนและการให้ความร่วมมือ แต่ยังช่วยให้พวกเขาเข้าใจดียิ่งขึ้นว่าจะปฏิบัติตัวเช่นไรกับเด็กที่มีปัญหาในโรงเรียนเช่นเดียวกับอิศาน เนื่องจากการถ่ายทำที่โรงเรียนนิวอีราดำเนินไปในช่วงวันหยุดฤดูหนาว นักแสดงที่รับบทเพื่อนร่วมชั้นของอิศานทิ้งช่วงวันหยุดยาวมาเพื่อเข้าร่วมแสดง นอกจากนี้ยังมีการนำเอานักเรียนจากโรงเรียนโดยรอบมาเพื่อเติมเต็มฉากหลังของภาพยนตร์ มีเด็กราว 1,500 คนในฉากกว้างของฉากเทศกาลศิลปะซึ่งเป็นจุดสูงสุดของภาพยนตร์ ในชณะที่ฉากขนาดกลางใช้เด็กราว 400 คน

การตอบรับ
---------

### บทวิพากษ์

ภาพยนตร์ได้รับคะแนน บนเว็บไซต์รวบรวมบทวิจารณ์ รอตเทนโทเมโทส์ พบว่า 92% ของบทวิจารณ์โดยนักวิจารณ์ 12 คนเป็นไปในทางบวก ด้วยคะแนนเฉลี่ย 7/10  สุภาษ เค ฌา (Subhash K. Jha) ระบุว่าภาพยนตร์นี้เป็น "ชิ้นงานศิลปะ เป็นภาพเขียนสีน้ำที่หยดลงในหัวใจของเราทุกคน ซึ่งไม่ยากเลยที่จะหลงเข้าไปในท่วงท่าของอารมณ์ที่อ่อนไหวเกินจริง อามิร์ ข่าน รู้จักที่จะไม่ทุ่มมากเกินไปในจุดที่เขาสามารถจะเปลี่ยนไปเป็นการแสดงที่ดรามาและเต็มไปด้วยอารมณ์อย่างมากเกินไป" ราชีพ มสันท์ จาก *CNN-IBN* ระบุว่าพลังของภาพยนตร์แท้จริงอยู่ใน "บทภาพยนตร์ที่แข็งแกร่ง มีราก และน่าจดจำ" ซึ่งช่วยให้ภาพยนตร์สร้าง "ประสบการณ์ที่มีอารมณ์ร่วมและอบอุ่นหัวใจเช่นนี้" มนิศ คัชชร (Manish Gajjar) จาก *BBC* ระบุว่าภาพยนตร์ "เข้าใจสัมผัสจิตใจของคุณ และผลักคุณให้ลุ่มหลงเข้าไปด้วยการแสดงที่ล้ำเลิศ" ชัสปรีต ปัณโฆหร (Jaspreet Pandohar) จาก BBC เช่นกัน ได้ชี้ให้เห็นว่าภาพยนตร์นี้ "ผลักตัวออกมาไกลมากจากภาพยนตร์กลิ่นมาซาล่าที่ผลิตซ้ำ ๆ เป็นสูตรจากจักรกรบอลลีวูด"

### ในเชิงวิชาการ

ในบทความ "*Taare Zameen Par* and dyslexic savants" ตีพิมพ์บนวารสารสถาบันประสาทวิทยาอินเดีย (*Annals of Indian Academy of Neurology*) อัมพร จักรวรรติ (Ambar Chakravarty) เขียนถึงลักษณะของโรคดังที่ปรากฏในภาพยนตร์โดยทั่วไปว่ามีความถูกต้องกับโรคดิสเล็กเซีย อย่างไรก็ตาม การที่อิศานมีปัญหากับปัญหาเลขคณิตอย่างง่ายอาจเป็นลักษณะของโรคดิสคัลคูเลียมากกว่าดิสเล็กเซีย แต่อาจแสดงออกมาเช่นนั้นเพื่อเน้นย้ำว่า "อิศานขาดความช่วยเหลือและมีความบกพร่อง" และระบุว่าอิศานเป็นตัวอย่างหนึ่งของกลุ่มอาการ "ดิสเล็กซิกซาวองต์" ("dyslexic savant syndrome") และยังชื่นชมความสามารถทางศิลปะและการเติบโตของอิศานหลังได้รับความช่วยเหลือจากครูนิกุมภ์

### ในสาธารณะ

ภาพยนตร์ช่วยยกการรับรู้ปัญหาของโรคดิสเล็กเซียขึ้นอย่างมาก และนำไปสู่การพูดคุยถึงปัญหานี้ในระดับครอบครัวจนถึงนโยบายในอินเดีย อัญชุลี พาวา (Anjuli Bawa) ผู้ปกครองและนักกิจกรรมผู้ก่อตั้ง แอ็กชั่นดิสเล็กเซียเดลี (Action Dyslexia Delhi) กล่าวว่าจำนวนผู้ปกครองที่มายังสำนักงานอของเธอเพิ่มขึ้นสิบเท่าในช่วงเดือสหลังภาพยนตร์ออกฉาย

ภาพยนตร์ถูกประท้วงไม่ให้ออกฉาย เนื่องมาจากจุดยืนของข่านที่สนับสนุนนรรมทา บจาโอ อันโทลัย และวิพากษ์วิจารณ์รัฐมนตรีประจำรัฐคุชราต นเรนทร โมที นักเคลื่อนไหวราว 50 คน ประท้วงหน้าโรงภาพยนตร์ในเครือ PVR และ INOX ในวโททรา รัฐคุชราต และออกแถลงการณ์ให้โรงภาพยนตร์ทั้งหมดในรัฐคุชราตไม่ฉายภาพยนตร์เรื่องนี้จนกว่าข่านจะออกแถลงการณ์ขอโทษที่วิจารณ์นเรนทร โมที เครือ INOX ท้ายที่สุดยอมงดฉายภาพยนตร์เรื่องนี้ โดยผู้บริหาร ปุษเปนทร สิงห์ ราโฐถ (Pushpendra Singh Rathod) ระบว่า "เครือ INOX อยู่ข้างรัฐคุชราต"

อ้างอิง
-------

1. ↑  "TAARE ZAMEEN PAR (PG) – British Board of Film Classification". 17 December 2007. เก็บจากแหล่งเดิมเมื่อ 29 October 2013. สืบค้นเมื่อ 23 October 2012.
2. 1 2  Vij, Gauri (3 February 2008). "A leap of faith". *The Hindu*. คลังข้อมูลเก่าเก็บจากแหล่งเดิมเมื่อ 7 April 2008. สืบค้นเมื่อ 11 April 2008.`{{cite web}}`: CS1 maint: unfit URL (ลิงก์)
3. ↑  "In 2002, Taare Zameen Par was still called and registered as High Jump". *Bollywood Hungama*. 28 January 2008. คลังข้อมูลเก่าเก็บจากแหล่งเดิมเมื่อ 21 May 2008. สืบค้นเมื่อ 27 July 2010.
4. ↑  *Like Stars on Earth DVD commentary*. Event occurs at approximately 16:00
5. ↑  *Like Stars on Earth DVD commentary*. Event occurs at approximately 40:00
6. ↑  *Like Stars on Earth DVD commentary*. Event occurs at approximately 2:27:00
7. 1 2  "Aamir bends the rules". DNA. 24 December 2007. เก็บจากแหล่งเดิมเมื่อ 1 September 2012. สืบค้นเมื่อ 21 April 2008.
8. 1 2  Patel, Devansh (18 December 2007). "TZP makes me a proud actor, producer and a director". *Bollywood Hungama*. คลังข้อมูลเก่าเก็บจากแหล่งเดิมเมื่อ 5 December 2008. สืบค้นเมื่อ 12 May 2009.
9. ↑  *Like Stars on Earth DVD commentary*. Event occurs at approximately 20:00
10. ↑  *Like Stars on Earth DVD commentary*. Event occurs at approximately 10:15
11. ↑  *Like Stars on Earth DVD commentary*. Event occurs at approximately 15:15
12. ↑  *Like Stars on Earth DVD commentary*. Event occurs at approximately 2:45
13. ↑  *Like Stars on Earth DVD commentary*. Event occurs at approximately 48:00
14. ↑  *Like Stars on Earth Bonus Disc: The Making...*. Event occurs at approximately 10:00
15. ↑  *Like Stars on Earth* (DVD). Walt Disney Studios Home Entertainment. 12 January 2010.
16. ↑  *Like Stars on Earth DVD commentary*. Event occurs at approximately 23:00
17. ↑  *Like Stars on Earth Bonus Disc: The Making...*. Event occurs at approximately 11:00
18. ↑  *Like Stars on Earth Bonus Disc: The Making...*. Event occurs at approximately 16:00
19. ↑  *Like Stars on Earth Bonus Disc: The Making...*. Event occurs at approximately 35:00
20. ↑  *Like Stars on Earth DVD commentary*. Event occurs at approximately 1:11:30
21. ↑  *Like Stars on Earth Bonus Disc: The Making...*. Event occurs at approximately 18:00
22. ↑  *Like Stars on Earth DVD commentary*. Event occurs at approximately 2:14:00
23. ↑  "*ดวงดาวเล็ก ๆ บนผืนโลก*". *Rotten Tomatoes*. Fandango Media. สืบค้นเมื่อ July 18, 2022. แก้ไขสิ่งนี้ที่วิกิสนเทศ
24. ↑  Jha, Subhash (27 December 2007). "Subhash K Jha speaks about *Taare Zameen Par*". *Bollywood Hungama*. คลังข้อมูลเก่าเก็บจากแหล่งเดิมเมื่อ 9 May 2008. สืบค้นเมื่อ 12 January 2010.
25. ↑  Masand, Rajeev (21 December 2007). "Taare Zameen Par may change your life". IBN-CNN. คลังข้อมูลเก่าเก็บจากแหล่งเดิมเมื่อ 23 June 2008. สืบค้นเมื่อ 10 April 2008.
26. ↑  Gajjar, Manish. "Taare Zameen Par (2007)". BBC. คลังข้อมูลเก่าเก็บจากแหล่งเดิมเมื่อ 5 January 2008. สืบค้นเมื่อ 6 January 2008.
27. ↑  Pandohar, Jaspreet (18 December 2007). "Taare Zameen Par (2007)". BBC. คลังข้อมูลเก่าเก็บจากแหล่งเดิมเมื่อ 7 March 2008. สืบค้นเมื่อ 8 April 2008.
28. ↑  Chakravarty, Ambar (2009). "Taare Zameen Par and dyslexic savants". *Annals of Indian Academy of Neurology*. **12** (2): 99–103. doi:10.4103/0972-2327.53077. PMC 2812748. PMID 20142854.
29. ↑  Lakshmi, Rama (4 June 2008). "The Pain of Dyslexia, As Told by Bollywood, Page 1". *The Washington Post*. คลังข้อมูลเก่าเก็บจากแหล่งเดิมเมื่อ 11 November 2012. สืบค้นเมื่อ 22 October 2010.
30. 1 2 3  "Taare Zameen Par banned in Vadodara multiplex". Yahoo! India Movies. คลังข้อมูลเก่าเก็บจากแหล่งเดิมเมื่อ 28 July 2010. สืบค้นเมื่อ 27 July 2010.
31. ↑  "Anti-Modi remarks haunts Aamir Khan before release of 'Taare Zameen Par' in Gujarat". Yahoo! India Movies. คลังข้อมูลเก่าเก็บจากแหล่งเดิมเมื่อ 28 July 2010. สืบค้นเมื่อ 27 July 2010.
32. ↑  "TZP runs into trouble in Gujarat". Yahoo! India Movies. คลังข้อมูลเก่าเก็บจากแหล่งเดิมเมื่อ 2 March 2008. สืบค้นเมื่อ 27 July 2010.